Richard Kipkemboi Mateelong

Richard Kipkemboi Mateelong (s. 14. lokakuuta 1983  Narok) on kenialainen estejuoksija. 

Mateelong voitti hopeaa 2004 Afrikan-mestaruuskilpailuissa 3 000 metrin esteissä ajalla 8.26,34. Myöhemmin samana vuonna hän sijoittui IAAF:n yleisurheilufinaalissa esteissä viidenneksi ajalla 8.14,22. Seuraavana vuonna hän oli IAAF:n yleisurheilufinaalissa kymmenes ja 2006 IAAF:n yleisurheilufinaalissa toinen ajalla 8.08,62. Hän keskeytti Mombasan maastojuoksun MM-kisoissa 2007, mutta voitti myöhemmin samana vuonna esteiden MM-pronssia Osakan MM-kisoissa. IAAF:n yleisurheilufinaalissa hän oli toinen. Estepronssia hän saavutti myös vuotta myöhemmin Pekingin olympialaisista. Samana vuonna hän voitti estejuoksun Afrikan-mestaruuden ja oli kolmas IAAF:n yleisurheilufinaalissa.

Berliinin MM-kilpailuissa 2009 Mateelong juoksi toiseksi ennätysajallaan 8.00,89. Hän hävisi maanmiehelleen Ezekiel Kemboille 0,46 sekuntia. IAAF:n yleisurheilufinaalissa hän oli kahdeksas. Hän sijoittui seitsemänneksi maastojuoksun MM-kilpailuissa 2010 ja kuului Kenian kultajoukkueeseen joukkuekilpailussa. Samana vuonna hän voitti estejuoksukilpailun Afrikan-mestaruuskilpailuissa, maanosien cupissa ja Delhin Kansainyhteisön kisoissa. Daegun MM-kilpailuissa 2011 Mateelong sijoittui seitsemänneksi ajalla 8.19,31.

Henkilökohtaiset ennätykset
 1 500 metrin juoksu: 3.41,79 (2005)
 3 000 metrin juoksu: 7.48,71 (2005)
 5 000 metrin juoksu: 13.30,4 (2006)
 10 000 metrin juoksu: 28.18,4 (2007)
 3 000 metrin estejuoksu: 7.56,81 (2012)

 Lähteet 

 Viitteet 

Luokka:Kenialaiset estejuoksijat
Luokka:Kenialaiset olympiamitalistit
Luokka:Vuonna 1983 syntyneet
Luokka:Elävät henkilöt